CELEX: 32000D0572
Language: sl
Date: 2000-09-08 00:00:00
Title: Odločba Komisije z dne 8. septembra 2000 o določanju pogojev v zvezi z zdravstvenim varstvom živali in javnim zdravstvom ter izdajanjem veterinarskih spričeval za uvoz mletega mesa in mesnih pripravkov iz tretjih držav ter o razveljavitvi Odločbe 97/29/ES (notificirano pod dokumentarno številko K(2000) 2533)Besedilo velja za EGP

Pomembno pravno obvestilo

|

32000D0572

Uradni list L 240 , 23/09/2000 str. 0019 - 0024

		Odločba Komisijez dne 8. septembra 2000o določanju pogojev v zvezi z zdravstvenim varstvom živali in javnim zdravstvom ter izdajanjem veterinarskih spričeval za uvoz mletega mesa in mesnih pripravkov iz tretjih držav ter o razveljavitvi Odločbe 97/29/ES(notificirano pod dokumentarno številko K(2000) 2533)(Besedilo velja za EGP)(2000/572/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 94/65/ES z dne 14. decembra 1994 o določanju zahtev za proizvodnjo mletega mesa in mesnih pripravkov ter njihovo dajanje na trg [1], in zlasti člena 13 Direktive,ob upoštevanju naslednjega:(1) Posebne pogoje, ki se nanašajo na zahteve Direktive 94/65/ES za uvoz mletega mesa in mesnih pripravkov v Skupnost, je treba oblikovati v vzorcu spričevala, ki vključuje pogoje v zvezi z javnim zdravstvom in zdravstvenim varstvom živali. Ti pogoji ne smejo biti manj strogi od tistih iz členov 3 in 5 navedene direktive.(2) Odločba Komisije 97/29/ES [2] oblikuje zdravstvene pogoje in izdajanjem javnozdravstvenih spričeval za uvoz mletega mesa in mesnih pripravkov iz tretjih držav.(3) Pogoji v zvezi z zdravstvenim varstvom živali še niso izoblikovani.(4) Oblikovati je treba nov vzorec spričevala, ki določa pogoje v zvezi z zdravstvenim varstvom živali in javnim zdravstvom za uvoz sesekljanega mesa in mesnih pripravkov.(5) Odločbo 97/29/ES je treba razveljaviti.(6) Ukrepi, predvideni s to odločbo, so v skladu z mnenjem Stalnega veterinarskega odbora –SPREJELA NASLEDNJO ODLOČBO:Člen 1Ta odločba določa pogoje v zvezi z zdravstvenim varstvom živali in javnim zdravstvom ter izdajanjem veterinarskih spričeval za uvoz mletega mesa in mesnih pripravkov.Člen 2Za uvoženo mleto meso veljajo naslednji pogoji:1. proizvedeno je bilo v skladu z zahtevami iz členov 3 in 7 Direktive 94/65/ES;2. prihaja iz obrata ali obratov, ki zagotavljajo jamstva iz Priloge I k Direktivi 94/65/ES;3. globoko zamrznjeno je bilo v proizvodnem obratu ali obratih izvora.Člen 3Za uvožene mesne pripravke veljajo naslednji pogoji:1. proizvedeni so bili v skladu z zahtevami iz členov 5 in 7 Direktive 94/65/ES;2. prihajajo iz obrata ali obratov, ki zagotavljajo jamstva iz Priloge I k Direktivi 94/65/ES;3. globoko zamrznjeni so bili v proizvodnem obratu ali obratih izvora.Člen 41. Vsako pošiljko mletega mesa spremlja izvirnik oštevilčenega, izpolnjenega, podpisanega in z datumom opremljenega zdravstvenega spričevala, ki sestoji iz enega lista, v skladu z vzorcem iz Priloge I.2. Vsako pošiljko mesnih pripravkov spremlja izvirnik oštevilčenega, izpolnjenega, podpisanega in z datumom opremljenega zdravstvenega spričevala, ki sestoji iz enega lista, v skladu z vzorcem iz Priloge II.3. Spričevali se sestavita v najmanj enem uradnem jeziku države članice vnosa v Skupnost.Člen 5Ta odločba se začne uporabljati s 1. oktobrom 2000.Člen 61. Odločba 97/29/ES se razveljavi z datumom iz člena 5.2. Države članice dovolijo uvoz mletega mesa in mesnih pripravkov, proizvedenih in potrjenih v skladu z zahtevami Odločbe 97/29/ES, v 35. dneh po datumu iz odstavka 1.Člen 7Ta odločba je naslovljena na države članice.V Bruslju, 8. septembra 2000Za KomisijoDavid ByrneČlan Komisije[1] UL L 368, 31.12.1994, str. 10.[2] UL L 12, 15.1.1997, str. 33.--------------------------------------------------PRILOGA I+++++ TIFF ++++++++++ TIFF +++++--------------------------------------------------PRILOGA II+++++ TIFF ++++++++++ TIFF +++++--------------------------------------------------